Gerimis (kugiran)

Kumpulan Gerimis adalah sebuah kumpulan penyanyi rock Malaysia yang mula dikenali semenjak tahun 1989–1991.

Kumpulan Gerimis hanya menghasilkan satu album pada tahun 1990 di bawah label Arek Sdn. Bhd. (ASB) dan diedarkan oleh CBS yang kemudiannya dikenali sebagai Sony Music. Namun begitu, persaingan sengit dalam kalangan kumpulan rock yang tumbuh bagai cendawan selepas hujan menyebabkan album ini kurang mendapat sambutan. Akhirnya, kumpulan ini berpecah dan ahli-ahlinya membawa haluan masing-masing.

Pada tahun berikutnya (1991), vokalis Gerimis iaitu Aily telah menyertai Kumpulan Mega bagi menggantikan vokalis asalnya, Zarith. Maka dengan itu, terkuburlah Gerimis dan Aily kemudiannya dikenali dengan gelaran baharunya, Rahmad Mega.

Ahli
 Aily - vokal
 Ahmad - gitar
 Arab - gitar
 Ocy - bass
 Joe - dram

Diskografi
Album

 Gerimis (1990)

Lagu-lagu

Gerimis '90 (1990)

 Mengejar Cita-Cita
 Rindu Semalam
 Kenangan Lalu
 Kecekalan
 Selangkah
 Memori Hidup
 Tetap Menanti
 Adakah Mungkin
 Kuala Lumpur
 Suria

 Pautan luar 
 Gembira dapat 50 sen daripada A. Halim

Kategori:Kumpulan rock Malaysia